ส่งผลงานเข้าประกวดกิจกรรม KM Award 2026ได้ตั้งเเต่วันนี้ – 30 มิ.ย. 69
2026-04-02 08:00 - 2026-06-30 16:30 (Asia/Bangkok)
งานจัดการความรู้ ขอเชิญบุคลากรคณะแพทยศาสตร์ศิริราชพยาบาล ร่วมส่งผลงานเข้าประกวดกิจกรรม KM Award 2026 : เรื่องเล่าสร้างแรงบันดาลใจ KM Inspiration ภายใต้หัวข้อเรื่อง “KM ใคร ๆ ก็ทำได้”
วัตถุประสงค์ : เพื่อส่งเสริมให้ผู้ปฏิบัติงานเห็นคุณค่าและสร้างแรงบันดาลใจในการปฏิบัติงานผ่าน Siriraj KM Strategy : Link – Share – Learn โดยมุ่งเน้นการพัฒนาคน พัฒนางาน ให้เกิดการสร้างนวัตกรรมใหม่ ๆ ให้เกิดความปลอดภัยและคุณภาพที่ดีต่อผู้รับบริการ หน่วยงาน และองค์กร โดยใช้เรื่องเล่า (Storytelling) ซึ่งเป็นเครื่องมือหนึ่งในการสื่อสาร และส่งเสริมให้บุคลากรของคณะฯ มีพฤติกรรมในการถ่ายทอดประสบการณ์และแลกเปลี่ยนเรียนรู้ซึ่งกันและกัน
ส่งผลงานได้ตั้งเเต่วันนี้ – 30 มิถุนายน 2569
ประกาศผลวันที่ 5 สิงหาคม 2569 ผ่านทาง Siriraj KM website (www2.si.mahidol.ac.th/km)
คลิกดูรายละเอียด

การประชุมวิชาการประจำปี 2569 ภาควิชาพยาธิวิทยาคลินิก "Challengers in Hematology Laboratory" ลงทะเบียน-7 ส.ค. 69
2026-04-07 08:00 - 2026-08-07 17:00
ภาควิชาพยาธิวิทยาคลินิก คณะแพทยศาสตร์ศิริราชพยาบาล ขอเชิญบุคลากรทางการเเพทย์เเละผู้สนใจเข้าร่วมประชุมวิชาการประจำปี ในหัวข้อ Challengers in Hematology Laboratory ในวันศุกร์ที่ 4 กันยายน 2569 เวลา 08.00 – 16.00 น. ณ ห้องประชุม 101 อาคารเฉลิมพระเกียรติ 80 พรรษา 5 ธันวาคม 2550 ชั้น 1 คณะแพทยศาสตร์ศิริราชพยาบาล
ลงทะเบียนได้ถึงวันที่ 7 สิงหาคม 2569 หรือจนกว่าจะครบตามจำนวนที่กำหนด>> คลิก

โครงการ Siriraj International Visiting Scholars ร่วมเสนอชื่อผู้เชี่ยวชาญอาคันตุกะชาวต่างชาติ ภายใน 12 มิ.ย. 69
2026-04-09 08:00 - 2026-06-12 17:00
งานวิเทศสัมพันธ์ จัดโครงการ Siriraj International Visiting Scholars เพื่อเปิดโอกาสและสนับสนุนให้ภาควิชา/หน่วยงานต่างๆภายในคณะฯ ได้เรียนเชิญผู้เชี่ยวชาญอาคันตุกะชาวต่างชาติเข้ามาปฏิบัติงานภายในคณะฯ อันก่อให้เกิดการปฏิสัมพันธ์ แลกเปลี่ยนความรู้ ทักษะ และประสบการณ์ระหว่างกัน และอาจนำไปสู่การสร้างความร่วมมือกันในอนาคต
ภาควิชา/หน่วยงาน ร่วมเสนอชื่อผู้เชี่ยวชาญอาคันตุกะชาวต่างชาติ เพื่อเข้ารับการพิจารณาในรอบประชุมคัดเลือก Visiting Scholars รอบที่ 4 ปีงบประมาณ 2569 ในวันที่ 26 มิถุนายน 2569 โดยส่งเอกสารภายในวันที่ 12 มิถุนายน 2569
สอบถามรายละเอียดเพิ่มเติม โทร. 02 419 9465 – 6 ต่อ 103 หรือ 110
อ่านรายละเอียดเพิ่มเติม คลิก

โครงการอบรมเชิงปฏิบัติการเพื่อเพิ่มพูนความรู้และการจัดการดูแลผู้เป็นเบาหวาน ประจำปี 2569 ลงทะเบียนวันนี้- 15 มิ.ย. 69
2026-04-09 08:00 - 2026-06-15 17:00
ศูนย์ความเป็นเลิศเบาหวานศิริราช ร่วมกับ ภาควิชาอายุรศาสตร์ ภาควิชากุมารเวชศาสตร์ ฝ่ายการพยาบาล และฝ่ายเภสัชกรรม โรงพยาบาลศิริราช จัดโครงการอบรมเชิงปฏิบัติการเพื่อเพิ่มพูนความรู้และการจัดการดูแลผู้เป็นเบาหวาน ประจาปี 2569 “Update Diabetes Management and Holistic Care2026” ในวันที่ 8 – 10 กรกฎาคม 2569 เวลา 8.30 – 16.30 น. รูปแบบ Hybrid ณ ห้องประชุม 101 ชั้น 1 อาคารศูนย์วิจัยการแพทย์ศิริราช (SiMR) อาคารเฉลิมพระเกียรติ ๘๐ พรรษา ฯ คณะแพทยศาสตร์ศิริราชพยาบาล เเละออนไลน์ผ่านระบบ Zoom Meeting
วัตถุประสงค์ เพื่อเผยแพร่ความรู้เกี่ยวกับการดูแลรักษาผู้เป็นเบาหวานอย่างถูกต้อง เป็นระบบ ทันสมัย และครบองค์รวม ทั้งในรูปแบบการบรรยายความรู้และการฝึกเชิงปฏิบัติการ โดยทีมวิทยากรผู้เชี่ยวชาญจากศูนย์ความเป็นเลิศเบาหวานศิริราช ภาควิชาต่าง ๆ ภายในคณะแพทยศาสตร์ศิริราชพยาบาล และผู้เชี่ยวชาญจากหน่วยงานภายนอกที่เกี่ยวข้อง
เปิดรับลงทะเบียนตั้งแต่วันนี้ ถึง วันที่ 15 มิถุนายน 2569 ผ่านเว็บไซต์ www.sirirajconference.com
**บุคลากรภายในโรงพยาบาลศิริราชได้รับการยกเว้นค่าลงทะเบียน (เปิดรับจำนวนจากัด)**

SICMPH 2026: WELLNESS FOR ALL ลงทะเบียนวันนี้-30 มิ.ย. 69
2026-04-09 08:00 - 2026-06-30 17:00
คณะแพทยศาสตร์ศิริราชพยาบาล มหาวิทยาลัยมหิดล ขอเชิญบุคลากรทางการแพทย์ทุกสาขา เข้าร่วมงานประชุมวิชาการนานาชาติด้านการเเพทย์เเละการสาธารณสุข คณะแพทยศาสตร์ศิริราชพยาบาล ประจำปี 2569 (SICMPH 2026) หัวข้อ WELLNESS FOR ALL ระหว่างวันที่ 22-24 กรกฎาคม 2569 ณ คณะแพทยศาสตร์ศิริราชพยาบาล
ลงทะเบียนได้เเล้ววันนี้ – 30 มิถุนายน 2569 คลิก>> www.sicmph2026.com
สอบถามรายละเอียดเพิ่มเติม โทร. 02 419 2673-4 และ 02 419 2678

เปิดหลักสูตรประกาศนียบัตรผู้ให้ความรู้เบาหวาน สมัครตั้งเเต่วันนี้-8 มิ.ย. 69
2026-05-05 08:00 - 2026-06-08 17:00
ศูนย์เบาหวานศิริราช คณะแพทยศาสตร์ศิริราชพยาบาล เปิดหลักสูตรประกาศนียบัตรผู้ให้ความรู้เบาหวาน คณะแพทยศาสตร์ศิริราชพยาบาล (Certified Diabetes Educator Program, Faculty of Medicine Siriraj Hospital) ระยะเวลาของหลักสูตร 1 ปี (เดือนสิงหาคม 2569 – กรกฎาคม 2570)โดยเป็นหลักสูตรร่วมสอนระหว่างสาขาวิชาและหน่วยงานที่เกี่ยวข้องภายในคณะแพทยศาสตร์ศิริราชพยาบาล
โครงสร้างของหลักสูตร ประกอบด้วย…

ภาคการศึกษาที่ 1 เป็นภาคทฤษฎี (ตั้งแต่ เดือนสิงหาคม ถึง เดือนพฤศจิกายน 2569)
ภาคการศึกษาที่ 2 ปฏิบัติงานที่หน่วยงานต้นสังกัด (ตั้งแต่ เดือนมกราคม ถึง เดือนกรกฎาคม 2570)

หลักสูตรสำหรับ พยาบาล นักโภชนาการ เภสัชกร นักกำหนดอาหาร และสหสาขาวิชาชีพที่เกี่ยวข้อง เรียนรู้ทั้ง Lecture | Workshop | DSMES ศึกษาดูงานจริง พร้อมทบทวนบทเรียนย้อนหลังได้
รูปแบบการเรียนการสอนแบบออนไลน์ร่วมกับการทำกิจกรรมในชั้นเรียนตลอดหลักสูตรฯ และกิจกรรมการศึกษาดูงานโครงการอันเนื่องมาจากพระราชดำริฯ
เปิดรับสมัคร วันนี้ – 8 มิถุนายน 2569 คลิกลงทะเบียน
ส่งใบสมัครทางไปรษณีย์ให้ส่งถึงศูนย์เบาหวานศิริราช ภายในวันที่ 8 มิถุนายน 2569
สอบถามรายละเอียดเพิ่มเติม โทร. 02 419 9568-9 ต่อ 105

ภาควิชาสรีรวิทยา เปิดรับสมัครบุคคลเข้าศึกษาหลักสูตรสรีรวิทยาการแพทย์ (หลักสูตรนานาชาติ) สมัครวันนี้ - 31 พ.ค. 69
2026-05-06 08:00 - 2026-05-31 17:00
ภาควิชาสรีรวิทยา คณะแพทยศาสตร์ศิริราชพยาบาล มหาวิทยาลัยมหิดล เปิดสอนหลักสูตรสรีรวิทยาการแพทย์ (หลักสูตรนานาชาติ) ซึ่งหลักสูตรมุ่งผลิตบัณฑิตที่เชี่ยวชาญด้านทฤษฎีและปฏิบัติทางสรีรวิทยาการแพทย์ มีคุณธรรมและจริยธรรมวิชาชีพ พร้อมใช้งานเทคโนโลยีสมัยใหม่และพัฒนาตนเองตลอดชีวิต
เปิดรับสมัครผู้สนใจศึกษาในหลักสูตรฯ ปีการศึกษา 2569 ทางเว็บไซต์บัณฑิตวิทยาลัย มหาวิทยาลัยมหิดล
ตั้งแต่วันนี้ – 31 พฤษภาคม 2569 คลิก https://graduate.mahidol.ac.th/thai
สอบถามรายละเอียดเพิ่มเติม โทร. 02 419 8309 หรือ Email: soontaree.mee@mahidol.ac.th

การประชุมวิชาการ First hour in Emergency Room 2026 :From Chaos to Longevity ลงทะเบียน- 15 ก.ค. 69
2026-05-07 08:00 - 2026-07-18 17:00
ภาควิชาเวชศาสตร์ฉุกเฉิน ขอเชิญแพทย์และบุคลากรทางเวชศาสตร์ฉุกเฉิน เข้าร่วมการประชุมวิชาการ First hour in Emergency Room 2026 :From Chaos to Longevity ระหว่างวันที่ 20 – 21 สิงหาคม 2569 ณ ICON Hall ศูนย์การค้า ICON SIAM ชั้น 7 ลงทะเบียนตั้งเเต่วันนี้ – 15 กรกฎาคม 2569
สอบถามรายละเอียดได้ที่ ภาควิชาเวชศาสตร์ฉุกเฉิน ตึกผู้ป่วยนอก ชั้น 1 คณะแพทยศาสตร์ศิริราชพยาบาล ม.มหิดล โทร. 02 419 9627 , 02 419 9216 เเละ E-mail : siriraj.emer@gmail.com
คลิกลงทะเบียน

เปิดรับสมัครบุตรของบุคลากรเข้ารับบริการเลี้ยงดูในรอบเดือนก.ค. - ก.ย. 2569
2026-05-08 08:00 - 2026-06-17 16:30
ศูนย์รับเลี้ยงและพัฒนาเด็กศิริราช ฝ่ายทรัพยากรบุคคล เปิดรับสมัครบุตรของบุคลากรคณะแพทยศาสตร์ศิริราชพยาบาล ที่มีอายุ 3 – 11 เดือน เข้ารับบริการเลี้ยงดูในรอบ 4 / 2569 เดือนกรกฎาคม – กันยายน 2569
เปิดรับสมัคร ระหว่างวันที่ 8 พฤษภาคม – 17 มิถุนายน 2569
ใบสมัคร คลิก
ดูรายละเอียดเพิ่มเติม คลิก

สัปดาห์การแพทย์แผนไทย : โค้ชตัวเองง่าย ๆ ดีต่อใจ ดีต่อโลก ระหว่าง 18-21 พ.ค. 69
2026-05-18 08:00 - 2026-05-21 16:00
สถานการแพทย์แผนไทยประยุกต์ ขอเชิญเข้าร่วมกิจกรรมสัปดาห์การแพทย์แผนไทย ครั้งที่ 7: Self-Coach: โค้ชตัวเองง่าย ๆ ดีต่อใจ ดีต่อโลก ระหว่างวันที่ 18-21 พฤษภาคม 2569 เวลา 08.00 – 16.00 น. ณ ศาลาศิริราช ๑๐๐ ปี และ บริเวณโถงอาคาร ๑๐๐ ปี สมเด็จพระศรีนครินทร์ โรงพยาบาลศิริราช
ภายในงานพบกับกิจกรรม…
– นิทรรศการ การบรรยาย workshop เกี่ยวกับศาสตร์การแพทย์แผนไทย
– กิจกรรมการประกวดของนักเรียนชั้นมัธยมศึกษาตอนปลาย หรือเทียบเท่า
คลิกรับชม Facebook Live : การแพทย์แผนไทยประยุกต์ศิริราช

กิจกรรม “ทำบุญวันเกิดประจำเดือนพฤษภาคมของบุคลากรศิริราช
2026-05-21 10:00 - 11:00
งานคุณธรรมและจริยธรรม คณะแพทยศาสตร์ศิริราชพยาบาล กำหนดจัดพิธีเจริญพระพุทธมนต์และถวายสังฆทานเนื่องใน โครงการ “ทำบุญวันเกิดประจำเดือนพฤษภาคมของบุคลากรคณะแพทยศาสตร์ศิริราชพยาบาล” โดยคณะสงฆ์วัดอมรินทรารามวรวิหาร จำนวน 9 รูป ในวันพฤหัสบดีที่ 21 พฤษภาคม 2569 เวลา 10.00 – 11.00 น. ณ ห้องสันติภูมิ อาคารชัยนาทนเรนทรานุสรณ์ (ตึกผู้ป่วยนอกเก่า) ชั้น 1 โรงพยาบาลศิริราช
